KISKŐRÖS VÁROS POLGÁRMESTERE
ELŐTERJESZTÉS
 (a Képviselő-testület 2024. december 18-i ülésére)
TÁRGY: 
Kőrösszolg nonprofit Kft.-vel megkötött támogatási szerződés és ESZKÖZHASZNÁLATI MEGÁLLAPODÁS MÓDOSÍTÁSA
Kiskőrös Város Képviselő-testülete a 35/2020. határozatával úgy döntött, hogy támogatási szerződést köt közfeladatok ellátása tárgyában a KŐRÖSSZOLG Kiskőrösi Önkormányzat Településüzemeltetési Szolgáltató Közhasznú Nonprofit Kft.-vel (továbbiakban: Kft.) intézmény üzemeltetési közfeladatok ellátása tárgyban 2020. július 1. napjától 2025. június 30. napjáig terjedő öt év határozott időtartamra. 
Az intézményüzemeltetési közfeladatok ellátása tárgyában megkötött támogatási szerződés tíz alkalommal került módosításra, a 100/2020. Képv.testületi, az 5/2021., a 20/2021. és a 42/2021. polgármesteri, valamint a 74/2021., a 16/2022., a 71/2022., a 18/2023., a 12/2024. és a 44/2024. Képv.test. határozatok alapján. 

A Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 13. § (1) bekezdése szerint helyi önkormányzati feladat a helyi közügyek, valamint a helyben biztosítható közfeladatok körében – többek között – a „sport és ifjúsági ügyek”.
A jelenlegi módosítás indoka, hogy a Kft. köteles a feladatellátást az alábbi tartalommal elvégezni 2025. január 1-től, amelyhez jelenleg többlettámogatást Kiskőrös Város Önkormányzata (tov.: Önkormányzat) nem biztosít, a támogatási szerződés I. 3.) pontja értelmében a támogatás összegét a felek minden év január 20. napjáig felülvizsgálják, illetve a negyedéves beszámolás kiértékelésekor a felek – szükség esetén - korrekciós eljárást kezdeményezhetnek. A felülvizsgálat a 2025. évi költségvetés tervezése során fog megtörténni és Kiskőrös Város 2025. évi költségvetéséről szóló önkormányzati rendeletébe beépítésre kerül.
Feladatok:
a) városi sportélet koordinálása, ideértve a rendezvényeken való sporthoz kapcsolódó események teljes körű megszervezését és lebonyolítása  

b) sportszervezési feladatok ellátása (a Művelődési, Közoktatási és Sport Bizottság által jóváhagyott verseny naptárban foglaltak szerint)

c) a Képviselő-testületnek a sport területét érintő döntéseinek végrehajtásában való közreműködés

d) diák és Ifjúsági sportfeladatok - Ide tartozik az óvodai, iskolai, elsősorban tanórán kívüli feladatok köre. (Az iskolai tanórai testnevelés biztosítása az állam feladata.) Továbbá az utánpótlás nevelés menedzselése, segítése, vagyis a jövő bajnokainak neveltetése.

e) szabadidő sport vagy un. tömegsporttal kapcsolatos feladatok - A szabadidő hasznos, egészséges eltöltését, a szórakozást, kikapcsolódást szolgálja a széles néprétegek bekapcsolódását a sportba. A ma divatos streetball, testépítés, zenéstáncos konditornák is, ehhez a kategóriához tartoznak. Az épek és fogyatékosok nem versenyrendszerben történő sporttevékenységével és annak támogatásával, a szabadidősport-rendezvényekkel, programokkal, a szabadidősport-szervezetek támogatásával, a szabadidősport népszerűsítésével kapcsolatos tevékenységekkel, valamint a családok, a nők, az idősek, a hátrányos helyzetűek sportjának támogatásával összefüggő feladatok ellátása.

f) versenysport/élsporttal kapcsolatos feladatok - A profi sportolók (hivatásos versenyzők, akiknek a fő vagy mellék foglalkozása  a sport) tevékenységének támogatása.

g) sportlétesítmények működtetésében, üzemeltetésében való közreműködés.

h) együttműködés az EFI Irodával, a városban működő civilek által működtetett sportszervezetekkel, valamint sportlétesítményeket üzemeltető gazdálkodó szervezetekkel,

i) az alábbi ingatlanok üzemeltetése, sportrendezvények sportcélú feladatok ellátása

- 2711 hrsz-on nyilvántartott, természetben Kiskőrös, Dózsa Gy. u. 46. szám alatti, 2711 hrsz. 4 ha 6365 m2 alapterületű, kivett sporttelep rendeltetésű ingatlan, kivétel: épület, 
- a Kiskőrös, Dózsa Gy. u. 46. szám alatti, 96/8. hrsz. Szabadidőpark,

- a Kiskőrös, Hrúz Mária utca 49/23 hrsz. Krimpen park,

- a 3605/25. hrsz. Tüskös park,

- a 1873/7, 1873/8 és 1873/5 hrsz. záportározó futókör,

- Martini utcai játszó tér 2587/8 hrsz.

- Petőfi téri (Pizzaphone előtt) játszótér 2684/3. hrsz.

- Petőfi téri (sétáló utca felől, Bim-Bam cukrászdával szemben) játszótér 2673 hrsz.

- János Vitéz Látogatóközpont Luther téri játszótér 2644/4 hrsz.

- Rákóczi út - Vörösmarty sarok játszótér 713 hrsz

- külön megállapodás alapján a Kiskőrös, Árpád utca 4. KEVI Sportcsarnok 2473 hrsz, 

- használati/tulajdonjog rendezés értesítését követően, külön megállapodás alapján, a tanórán kívüli foglalkozások esetében a Wattay Sportcsarnok 2560 hrsz. Kiskőrös, Árpád utca 20.
A közfeladat ellátási szerződést a felek határozott időtartamra kötik 2025. január 1. napjától – 2025. június 30 napjáig.
A sportfeladatok ellátáshoz szükséges eszközöket biztosítani kell a Kft. részére. A sportfeladatok ellátásához az önkormányzat kizárólagos tulajdonában álló és a feladatellátáshoz jelenleg is használt eszközöket az Önkormányzat térítésmentesen használatba adja. Az eszközök továbbra is az Önkormányzat tulajdonában maradnak és az Önkormányzat nyilvántartásában, üzemeltetésre átadott eszközökként szerepelnek. A Képviselő-testület a 78/2015. számú határozatával döntött arról, hogy az Önkormányzat eszközhasználati megállapodást köt a Kft.-vel intézményüzemeltetési közfeladatok ellátásához szükséges eszközök térítésmentes használatba adása tárgyában, amelyet azóta egy alkalommal módosított (129/2015. test.hat.). Fentiek értelmében 2025. január 1. napjától a sport feladatok ellátásához kapcsolódóan ezen Eszközhasználati megállapodás módosítása is szükséges. Az eszközhasználati megállapodást az Önkormányzat határozott időre kötötte 2025. január 01. napjától 2025. június 30. napjáig, legfeljebb a közfeladatok ellátása tárgyában megkötött támogatási szerződés fennállásáig.

A felügyelő bizottság a napirendi pontot 2024.12.16. napján tárgyalja.

A fentiek alapján javaslom, hogy a Képviselő-testület az intézmény üzemeltetési közfeladatok ellátására megkötött támogatási szerződés, valamint az eszközhasználati megállapodás kerüljön módosításra a határozat-tervezetben foglaltak szerint.

Kiskőrös, 2024. december 11.
 Domonyi László sk.
                                                                                                                              polgármester
HATÁROZAT- TERVEZET
A Képviselő-testület

1. a 35/2020. számú képviselő-testületi határozata alapján Kiskőrös Város Önkormányzata és a KŐRÖSSZOLG Nonprofit Kft. között intézmény üzemeltetési feladatok ellátása tárgyban megkötött támogatási szerződést jelen határozat 1. sz. melléklete szerinti tartalommal módosítja

2. felhatalmazza a polgármestert az 1. pontban megjelölt módosító okirat, a módosításokkal egységes szerkezetbe foglalt támogatási szerződés, valamint a határozat 2. sz. mellékletét képező eszközhasználati megállapodás módosításának aláírására.
3. felkéri a polgármestert, hogy az önkormányzat 2025. évi költségvetési rendeletének tervezetét a fentieknek megfelelően nyújtsa be.

Felelős: 
Polgármester
Határidő: 
2025. január 01.

